Pugna apud Arginusas commissa
Navalis pugna apud Arginusas anno 406 a.C.n. bello Peloponnesiaco prope Arginusas insulas a Lesbo in orientem versas commissa est. Hac pugna classis Atheniensis octo ducibus imperata classem Lacedaemoniorum a Callicratidade ductam devicit et naves Athenienses, quas Conon duxit quaeque a Lacedaemoniis in portu Mytilenes inclusae erant, liberavit. Quod tempestate orta nautae duodecim navium (triremium) demersarum salvari non potuerunt, strategi Athenis capitis damnati sunt. Spreta lege non singillatim sed uno suffragio eadem poena omnibus indicta estː cui iniuriae solus Socrates adversabatur.